recursal/SuperWikiNEXT-32B huggingface dataset:
**சாகித் உசைன்** (*Zahid Hussain (shooter)*) இந்தியாவைச் சேர்ந்த ஒரு துப்பாக்கி சுடும் விளையாட்டு வீரராவார். காசுமீரின் அனந்த்நாக்கு நகரத்தைச் சேர்ந்த இவர் தென் கொரியாவின் சாங்வோம் நகரத்தில் நடைபெற்ற 2023 ஆசிய துப்பாக்கி சுடுதல் வெற்றியாளர் போட்டியில் வெள்ளிப் பதக்கம் வென்று குறிப்பிடத்தக்க சாதனை படைத்தார். இவ்வெற்றியின் மூலம் பாரிசு நகரத்தில் நடைபெறவுள்ள 2024 ஒலிம்பிக்கு போட்டியில் இந்திய நாட்டைப் பிரதிநிதித்துவப்படுத்துவதற்கான வாய்ப்பையும் பெற்றுள்ளார்.

ஆண்களுக்கான 50மீ சுழல்துப்பாக்கி கவிழ்நிலை போட்டியில் சாகித் உசைன் 624.5 புள்ளிகளைப் பெற்றார். 625.6 புள்ளிகள் பெற்ற கசக்கசுத்தான் வீரர் இப்போட்டியில் தங்கப்பதக்கம் வென்றார். சீனாவின் டு லின்சூ 624.3 புள்ளிகள் பெற்று மூன்றாவது இடத்தைப் பிடித்தார்.

மேற்கோள்கள்
-----------

1. 1 2  Desk, GK Web (2023-10-29). "South Kashmir youth wins silver in Asian Shooting Championship". *Greater Kashmir* (in ஆங்கிலம்). பார்க்கப்பட்ட நாள் 2023-10-30.
2. ↑  "Kashmiri youth Zahid Hussain shines with silver at Asian Shooting Championship". *The Kashmiriyat* (in அமெரிக்க ஆங்கிலம்). 2023-10-29. பார்க்கப்பட்ட நாள் 2023-10-30.
3. ↑  "Asian Shooting Championship: Two shooters from Jammu and Kashmir make their mark". *ETV Bharat News* (in ஆங்கிலம்). பார்க்கப்பட்ட நாள் 2023-11-01.
**தூவி தசம வகைப்படுத்தல்** (*Dewey Decimal Classification*) என்பது பரவலாக பயன்படுத்தப்படும் நூல் வகைப்படுத்தும் முறைமை ஆகும். இது மெல்வில் தூவி என்பவரால் 1876 ஆம் ஆண்டு அறிமுகப்படுத்தப்பட்டது. அதனைத் தொடர்ந்து 23 திருத்தங்கள் செய்யப்பட்டுள்ளன. இறுதியாக இதன் 23ம் பதிப்பானது 2011 ஆம் ஆண்டு வெளியிடப்பட்டுள்ளது. இந்த வகைப்படுத்தலானது 135 நாடுகளில் ஏறத்தாழ 200,000 நூலகங்களின் புத்தகங்களை பகுப்பாக்கம் செய்ய பயன்படுத்தப்படுகின்றது.

இந்த வகைப்படுத்தல் எல்லாத் தகவலையும் 10 வகுப்புகளாகப் பிரிக்கிறது. அவை மேலும் 10 பிரிவுகளாகவும், அந்தப் பிரிவுகள் மேலும் 10 கூறுகளாகவும் பிரிக்கப்படுகிறது. இவ்வாறு 10 வகுப்புகள், 100 பிரிவுகள், 1000 துணைப்பிரிவுகள் இவ்வகைப்படுத்தலில் உண்டு.

தூவி தசம வகைப்படுத்தலின் பிரதான அனுகூலமானது தசமங்களை பயன்படுத்தி தூய கணித வகையான பகுப்பாக்கமாக அமைவதாகும். அத்துடன் இவ்வகைப்படுத்தலானது முடிவற்ற படிநிலை அமைப்பை கொண்டதாகும்.
இதன் பிரதான குறைபாடாக அமைவது குறியீடுகள் அதிக நீளமானவையாக அமைவதும் ஞாபகப்படுத்துவதற்கு சிரமமானதாவதுமாகும். எண்ணெழுத்து அடிப்படையான பகுப்பாக்கத்தில் (alphanumeric system) குறியீடுகளை ஞாபகப்படுத்துவது எளிதாகும்.

வகுப்புகள்
----------

* 000 - கணினியியல், தகவல், பொதுப் படைப்புகள்
* 100 - மெய்யியல், உளவியல்
* 200 - சமயம்
* 300 - சமூக அறிவியல்
* 400 - மொழி
* 500 - அறிவியல், கணிதம்
* 600 - தொழினுட்பம், பயன்பாட்டு அறிவியல்
* 700 - கலைகள், பொழுதுபோக்கு
* 800 - இலக்கியம்
* 900 - வரலாறு, புவியியல், தன் வரலாறு
**வேர்ல்ட் வார் Z** பிரித்தானிய அமெரிக்க திரைப்படம் ஆகும். இவ் திரைபடத்தை **மார்க் ஃபார்ஸ்டர்** இயகினார். வேர்ல்ட் வார் ஜி என்பதில் 'ஜி'(Z) என்பதன் அர்த்தம் ஜோம்பி (Zombie) என்பதாகும். அதாவது 'மனிதனை கடித்து இரத்தத்தை குடித்து அவனையும் அதுபோல் செய்யுமாறு மாற்றுவது ' இப்படி செய்பவர்கள் ஜோம்பி எனப்படுவர். இது ஒரு கற்பனை கதாபாத்திரம் ஆகும்.

இது பல படங்களாகவும், நாவல்களாகவும் வெளிவந்துள்ளது. அப்படி 2006 ம் ஆண்டு **மாக்ஸ் ப்ரூக்ஸ்** என்பவரால் எழுத்தப்பட்ட நாவல் தான் இந்த வேர்ல்ட் வார் ஜி என்பதாகும். அதே பெயரில் இப்போது திரைப்படமாக வெளிவந்ததுள்ளது.

கதை சுருக்கம்
-------------

ஹீரோ ஜெர்ரி பிராட் பிட் இவர் ஐ .நா வின் முன்னால் ஊழியன். ஒரு நாள் இவர் காரில் குடும்பத்துடன் பயணம் செய்யும்போது மக்கள் அலறியடித்துக்கொண்டு ஓடுவதை பார்கிறார். அப்போது மக்கள் ஜோம்பிக்களாக மாறியது தெரிகிறது. அமெரிக்க ராணுவ கமாண்டர் இவரின் குடும்பத்தை பத்திரமாக யாரும் பாதிக்கப்படாத ஒரு கப்பலுக்கு கூட்டிப்போகிறார், அங்கு இவர்கள் குடும்பம் இருக்கவேண்டும்மென்றால் ஜெர்ரி ஒரு மிஷனில் ஈடுபட வேண்டும் என கமான்டர் உத்தரவு போடுகிறார் அதன்படி வைரஸ் முதலில் தாக்குதல் நடத்திய இடம் தென் கொரியா என்றும் அங்கு போய் நிலை அறிய ஜெர்ரியையும் உடன் ஒரு மருத்துவரையும் அனுப்பிவைகிக்கிறார்கள். அங்கு மருத்துவர் எதிர்பாராத விதமாக தன்னைத்தானே சுட்டு உயிர் இழக்கிறார். அங்கு ஜோம்பிக்களின் தாக்குதலில் இருந்து தப்பிய ஒரு வீரரையும் பார்கிறார்.

அப்படியே கதை இஸ்ரேலுக்கு பயணிக்கிறது அங்கு ஒரு பெரிய பாதுகாப்பு வளையத்தை ஏற்படுத்திக்கொண்டு மக்கள் ஜோம்பிக்களிடம் இருந்து தப்பி வாழ்கிறார்கள்.. ஒரு சிறிய தவறு மூலம் ஜோம்பிக்கள் இஸ்ரேல்ளில் புகுந்து விடுகிறது, அங்க இருந்து ஹீரோ விமானம் மூலம் தப்பிக்கிறார்... விமானமும் ஜோம்பிக்களின் பிடியில் சிக்கி தரையில் விழுகிறது இஸ்ரேல் ளின் ராணுவ பெண்ணும் , ஹீரோவும் அங்கிருந்து தப்பிகிறார்கள் ஹீரோவுக்கு அப்போது ஒரு விஷயம் பிடிபடுகிறது .... பின் என்ன ஆனது என்பதுதான் கதை.

நடிகர்கள்
---------

* பிராட் பிட் - ஜெரி லேன்

இவர் ஒரு ஐக்கிய நாடுகள் சபையின் முன்னாள் புலன்விசாரணையாளர்.

* Mireille ஏனோஸ் - ஜெரி

லேன்னின் மனைவி மற்றும் 2 குழந்தைகளின் தாயார்.

* Fana Mokoena - தீற்றி உமுடோனி

ஐ.நா. துணை பொது செயலாளர்.

வெளி இணைப்புகள்
---------------

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *World War Z*
* பாக்சு ஆபிசு மோசோவில் *World War Z*
* அழுகிய தக்காளிகள் தளத்தில் *World War Z*
தியான்கே 1
**தியான்கே-I** அல்லது **தியான்கே-1** (எளிமைப்படுத்தப்பட்ட சீனம் : 天河一号; பாரம்பரிய சீனம்: 天河一號; ஆங்கில ஒலிக்குறிப்பு: Tiānhé yīhào; பொருள்: "பால்வழியிலேயே முதலிடம்") என்பது சீனத்தின் டியான்ச்சினிலுள்ள தேசிய மீத்திறன்கணினி மையத்திலுள்ள ஒரு மீத்திறன்கணினி ஆகும். இது அமெரிக்காவிற்கு வெளியிலுள்ள ஒரு சில பெடாஃப்ளாப் நிலை மீத்திறன்கணிகளுள் ஒன்றாகும்.  
அக்டோபர் 2010 நிலவரப்படி அவ்வியந்திரத்தின் மேம்படுத்தப்பட்ட பதிப்பான தியான்கே-1ஏ உலகிலேயே மிக வேகமான மீத்திறன்கணினியாக உள்ளது. இது 2.5 x 5 = 10 மிதப்புப் புள்ளிச் செயல்பாடு கொண்டது. தியான்கே-1 ஆனது மிகப்பெரிய அளவிலான அறிவியல் கணிப்பீடுகளைச் செய்யப் பயன்படுத்தப்பட்டது.
இது லினக்சு இயக்க அமைப்பைக் கொண்டது.

விரிவான தகவல்கள்
----------------

உனான், சாங்க்சாவிலுள்ள பாதுகாப்புத் தொழில்நுட்பத்திற்கான சீனத் தேசிய பல்கலைக் கழகம் ஆனது தியான்கே-1-ஐ உருவாக்கியது. இது உலகிற்கு 2009 அக்டோபர் 29 அன்று தெரிவிக்கப்பட்டது. அவ்வாண்டில் நவம்பர் 16இல் போர்ட்லேண்ட், ஓரிகானில் நடைபெற்ற மீத்திறன்கணிப்பு மாநாட்டில் வெளியிடப்பட்ட "முதல் 500" பட்டியலில் இவ்வியந்திரம் ஐந்தாம் இடம் பிடித்தது. தியான்கே ஆனது "முதல் 500"-க்கான சோதனையில் 563 டெராஃப்ளாப்பில் இயங்கியது. மேலும், அது உச்ச அளவாக 1.2 பெடாஃப்ளாப்பையும் எட்டியது. அப்போது அவ்வியந்திரம் 46% பயனுறுதிறனைக் கொண்டிருந்தது.

தியான்கே-1 ஆனது 4,096 இன்டெல் சியான் E5540 நுண்செயலிகளாலும் 1,024 இன்டெல் சியான் E5450 நுண்செயலிகளாலும் உருவாக்கப்பட்டுள்ளது. மேலும் இதில் 5,120 மேம்பட்ட நுண் கருவிகளாலான வரைகலை செயலாக்க அலகுகளும் உள்ளன. இவை 2,560 இரட்டை வரைகலை செயலாக்க அலகுகளான ATI Radeon HD 4870 X2 வரைகலை அட்டைகளால் ஆனவை. டியான்ஏ-1 மேம்படுத்தப்பட்ட பின் (அதாவது தியான்கே-1A) 14,336 சியான் X5670 நுண்செயலிகளையும் 7,168 பொதுத் தேவை வரைகலை செயலாக்க அலகுகளான விடியா டெஸ்லா M2050 -ஐயும் கொண்டிருந்தது. இது மட்டுமன்றி பலபடித்தான செயலிகளான NUDT FT1000 -ஐ 2048 என்ற எண்ணிக்கையிலும் கொண்டிருந்தது.

தியான்கே-1A ஆனது லினக்சு கருனியைக் கொண்ட செங்கொடி லினக்சில் (Red Flag Linux) இயங்குகிறது. தியான்கே-1A ஆனது டியான்ச்சினிலுள்ள தேசிய மீத்திறன்கணினி மையத்தில் நிறுவப்பட்டுள்ளது. இது வானூர்திப் பயணப் பாவனையாக்கத்திற்கும் பெட்ரோலியப் பொருள் தேடுதல் தொடர்பான கணக்கீடுகளைச் செய்வதற்கும் பயன்படுத்தப்பட்டு வருகிறது.

இவற்றையும் பார்க்கவும்
----------------------

* தியான்கே-2
* மிதப்புப் புள்ளிச் செயல்பாடுகள்

மேற்கோள்கள்
-----------

1. ↑  *China’s Defense University builds World Third fastest supercomputer*, www.china-defense-mashup.com, Posted on 29 October 2009 by admin, பார்க்கப்பட்ட நாள் 2009-10-29 `{{citation}}`: Check date values in: `|date=` (help)
2. ↑  *我国首台千万亿次超级计算机研制成功 (China builds its first petaFLOP level supercomputer)* (in (சீனம்)), SINA.com, 2009-10-29, பார்க்கப்பட்ட நாள் 2009-10-29`{{citation}}`: CS1 maint: unrecognized language (link)
3. ↑  "China claims supercomputer crown". பிபிசி. 29 October 2010. பார்க்கப்பட்ட நாள் 29 October 2010.
4. ↑  srlinuxx (May 2010). "Nearly every supercomputer runs Linux". *Tux Machines*.. பார்த்த நாள்: 28 October 2010.
5. ↑  "China joins supercomputer elite". BBC. 16 November 2009.. பார்த்த நாள்: 2009-11-16.
6. ↑  "Two Rival Supercomputers Duke It out for Top Spot". PC World. 15 November 2009 இம் மூலத்தில் இருந்து 2009-11-19 அன்று. பரணிடப்பட்டது... பார்த்த நாள்: 2009-11-16.
கொடி சம்பங்கி 
**கொடி சம்பங்கி** என்பது அபோசினேசியே குடும்பத்தைச் சேர்ந்த ஒரு பூக்கும் தாவரம் ஆகும். இதன் பூர்வீகம் சீனா மற்றும் இந்தோசீனா.
கொடி வகையைச் சார்ந்தது. கொடி இரண்டு மீட்டர் முதல் ஐந்து மீட்டர் உயரம் வரை கூட வளரும். விதை அல்லது பதியன் மூலமாக செடிகளைப் பெறலாம். வளமான மண்ணும், நல்ல சூரியவெளிச்சமும் உள்ள இடங்களில் நன்றாக செழித்து வளரும்.

இலைகளின் அமைப்பு
----------------

இதய வடிவிலான இலைகளையும், கூர்மையான இலை நுனியையும் உடையது. எதிர் எதிரே இரண்டு இலைகளை உடையது. இலை நான்கு முதல் ஏழரை சென்டிமீட்டர் அகலமும் ஆறு முதல் பதினொன்று சென்டிமீட்டர் நீளமும் கொண்டது. இலைகளின் நரம்பினை காணமுடியும்.

பூக்கள்
-------

கொத்துகளாய் மலரும். ஒரு கொத்தில் பத்திலிருந்து இருபது பூக்கள் வரை மலரும். மலரும்போது பச்சை நிறத்தில் இருக்கும் இப்பூக்கள் ஓரிரு நாட்களில் மஞ்சள் நிறத்தினை அடைந்துவிடும். அதிக நறுமணம் கொண்டவை. ஐந்து இதழ்களை உடையது.

பருவம்
------

மார்ச் முதல் மே வரையிலும் சில சமயங்களில் சூலை முதல் அக்டோபர் வரையும் மலரும்.

பயன்கள்
-------

பசும்நிறம் கொண்ட சம்பங்கி பழத்தின் உள்ளே தட்டையான விதைகள் நிரம்பியிருக்கும். பூக்களை கூந்தலில் சூடிக்கொள்வர். கொடியானது கயிற்றைப்போல உறுதியானது. மருத்துவ குணநலன்களைக் கொண்டது .

மேற்கோள்கள்
-----------

1. ↑  illustration circa 1790 from James Edward Smith and James Sowerby - Icones pictae plantarum rariorum descriptionibus et observationibus illustratae
2. ↑  Tanaka, Yoshitaka; Van Ke, Nguyen (2007). *Edible Wild Plants of Vietnam: The Bountiful Garden*. Thailand: Orchid Press. பக். 36. பன்னாட்டுத் தரப்புத்தக எண்:9745240893.

| உயிரின வகைப்பாட்டுஇனங்காட்டிகள் |
| --- |
| *Telosma cordata* | 
* விக்கித்தரவு: Q7697835
* விக்கியினங்கள்: Telosma cordata
* EPPO: TLMCO
* FNA: 200018713
* FoC: 200018713
* GBIF: 3570803
* GRIN: 80133
* iNaturalist: 426800
* IPNI: 102157-1
* ITIS: 893805
* என்.சி.பி.ஐ: 84866
* Plant List: tro-2608429
* PLANTS: TECO11
* POWO: urn:lsid:ipni.org:names:102157-1
* Tropicos: 2608429

 |
| *Asclepias cordata* | 
* விக்கித்தரவு: Q38463349
* APDB: 74298
* GRIN: 4468
* IPNI: 21168-2
* POWO: urn:lsid:ipni.org:names:21168-2
* Tropicos: 2602995

 |
**ஷா நவாஸ் கான்** (உருது: شاہ نواز خان - ஜனவரி 1914 - 9 டிசம்பர் 1983) இரண்டாம் உலகப் போரின் போது இந்திய தேசிய ராணுவத்தில் பணியாற்றிய இந்திய அரசியல்வாதி ஆவார். இரண்டாம் உலகப்போருக்குப் பிறகு, பிரித்தானிய இந்திய இராணுவ நீதிமன்றத்தால் அவர் கைது செய்யப்பட்டு, தேசத்துரோக குற்றம் சாட்டப்பட்டு மரண தண்டனை விதிக்கப்பட்டார்.

இந்திய தேசிய இரானுவத்தில்
-------------------------

நேதாஜி சுபாஷ் சந்திர போஸின் உரைகளால் ஈர்க்கப்பட்ட ஷா நவாஸ் கான் 1943 ஆம் ஆண்டு இந்திய தேசிய இராணுவத்தில் இணைந்தார். நாடு கடந்த இந்திய அரசு (Arzi Hukumat-e- Azad Hind) அமைச்சரவையில் அவர் சேர்க்கப்பட்டார்.
பின்னர், ஆங்கிலேய அரசினை எதிர்ப்பதற்காக ஐ.என்.ஏ யின் ஒரு படைப்பிரிவினை இந்தியாவுக்குள் அனுப்பும் நடவடிக்கையில் ஷா நவாஸ் உசேன் தலைமையிலான படைப்பிரிவினை வடகிழக்கு இந்தியாவிற்கு போஸ் அனுப்பினார். ஜப்பானின் அதிகாரத்தின் கீழ் இருந்த கோஹிமா மற்றும் இம்பால் ஆகியவற்றை ஷா நவாஸ் உசேனின் படைப்பிரிவு கைப்பற்றியது.

ஷா நவாஸ் கான் இந்திய தேசிய ராணுவத்தின் தலைமை அதிகாரியாக நேதாஜி சுபாஷ் சந்திர போஸூக்கு அடுத்தபடியாக இருந்து வழிநடத்தியவர்.சிங்கப்பூர் ஜப்பானிடம் சரணடைந்ததையடுத்து போராளியாக சிறைபிடிக்கப்பட்டார்.

நாடாளுமன்றத்தில்
----------------

நாடு ஆங்கிலேயரிடமிருந்து விடுதலை பெற்ற பிறகு நாட்டின் முதலாவது நாடாளுமன்ற தேர்தலில் 1952ல் மீரட்டில் போட்டியிட்டு வெற்றி பெற்றார். இந்திய அரசின் அமைச்சரவையில் இடம் பெற்றார். 1952, 1957, 1962 மற்றும் 1971 தேர்தலிகளில் மீரட் தொகுதியில் போட்டியிட்டு வெற்றி பெற்றார். 1967 மற்றும் 1977 தேர்தல்களில் போட்டியிட்டு தோல்வியடைந்தார்

* நாடாளுமன்ற செயலாளர் மற்றும் ரயில்வே மற்றும் போக்குவரத்து அமைச்சர் 11 ஆண்டுகள் (1952-1956) & (1957-1964 (இரண்டாவது காலம்))
* உணவு மற்றும் வேளாண்மை அமைச்சர் (1965)
* தொழிலாளர், வேலைவாய்ப்பு மற்றும் புனர்வாழ்வு அமைச்சர் (1966)
* உருக்கு அமைச்சகம் (இந்தியா)மற்றும் சுரங்க அமச்சக மந்திரி மற்றும் பெட்ரோலிய மற்றும் இரசாயன தொழிற்சாலை அமைச்சர் (1971-1973)
* வேளாண் மற்றும் நீர்ப்பாசன அமைச்சர் (1974-1975)
* வேளாண் மற்றும் நீர்ப்பாசன அமைச்சர் (1975-1977)
* தேசிய விதை கூட்டுறவு சங்கத்தின் தலைவர்
* இந்திய உணவுக் கழக தலைவராவும் பணியாற்றியுள்ளார்.

புகழ் பெற்ற குறிப்பு
--------------------

 ***நான் அவரது ஆளுமை மற்றும் அவரது உரைகளின் மூலம் மயக்கமாக இருந்தேன் என்று சொல்வது தவறாக இருக்காது, அவர் எங்கள் முன் இந்தியாவின் உண்மையான படத்தை வைத்தார். என் வாழ்க்கையில் முதல் முறையாக நான் இந்தியாவை ஒரு இந்திய கண்கள் (நேதாஜி) வழியாகக் கண்டேன்.** . **ஷா நவாஸ் கான்***

மேற்கோள்கள்
-----------

1. ↑  Tarique, Mohammad, *Modern Indian History*, Tata McGraw-Hill Education, p. 9-11, ISBN 978-0-07-066030-4
2. ↑  Green, L.C. (January 1948). "The Indian National Army Trials". *The Modern Law Review* **11** (4): 47–69. doi:10.1111/j.1468-2230.1948.tb00071.x.
3. ↑  name=Cohen/> Having successfully contested the first Lok Sabha in 1952 from Meerut, Khan had an illustrious parliamentary career becoming:
4. ↑  Cohen, Stephen (Winter 1963). "Subhas Chandra Bose and the Indian National Army". *Pacific Affairs* **36** (4): 411–429. doi:10.2307/2754686. .
**புலாவ் சுடோங்**, சிங்கப்பூரின் தெற்கே 209 ஹெக்டார் பரப்பளவில் உள்ள ஒரு பவளத்தீவாகும். 1970 களில் செயற்கையாக மண்ணைக் கொட்டி இத்தீவு விரிவாக்கப்பட்டது.

தடைசெய்யப்பட்டுள்ள பகுதி
------------------------

1980 ஆம் ஆண்டு முதல் இந்தத்தீவும், இதன் அருகில் உள்ள புலாவ் செனாங், புலாவ் பவை ஆகிய மூன்றும் சிங்கப்பூர் ராணுவத்தின் பயிற்சி இடமாக உள்ளன. பிற ராணுவப்பயிற்சிக் கூடங்களைப் போலவே இந்த இடம் ராணுவம் அல்லாத மற்ற நபர்களுக்குத் தடை செய்யப்பட்ட இடமாகும்.

வரலாறு
------

பெலகாங் மடி தீவில் இருந்த மலேரியா ஆராய்ச்சி நிறுவனம் இந்தத்தீவில் இருந்தது.

அகலப்பரப்புக் காட்சிப்படம்
--------------------------

சிங்கப்பூரின் தென்பகுதித்தீவுகள். செமகாவு தீவில் இருந்து காண்கையில் சாத்துமு தீவு (ராஃப்ல்ஸ் கலங்கரைவிளக்கு), பியோலா தீவு, சனாங்கு தீவு, பவாயி தீவு, புலாவ் சுடோங் ஆகியவற்றைக் கொண்ட அகலப்பரப்புக் காட்சிப்படம்.

சான்றுகள்
---------

1. ↑  சிங்கப்பூர் ராணுவத்தின் பயிற்சி இடங்கள்
2. ↑  Typical MINDEF notice during live-firing ex

உசாத்துணைகள்
------------

* Victor R Savage, Brenda S A Yeoh (2004), *Toponymics - A Study of Singapore Street Names*, Eastern University Press, ISBN 981-210-364-3

வெளி இணைப்புகள்
---------------

| * பா
* உ
* தொ
 சிங்கப்பூர் தீவுகள் |
| --- |
| தீவுகள் | 
* உபின் தீவு
* உஜோங் தீவு
* குசு தீவு
* குட்டி புக்கும் தீவு
* சகோதரிகள் தீவு
* சமுளுன் தீவு
* சனாங்கு தீவு
* சாத்துமு தீவு
* சுடோங் தீவு
* செந்தோசா
* செமகாவு தீவு
* செராங்கூன் தீவு
* தவளை தீவு
* தெக்கோங் தீவு
* தேகுகொர் தீவு
* பலாவான் தீவு
* பவாயி தீவு
* பஜாவு தீவு
* பியோலா தீவு
* பிரானித் தீவு
* புக்கும் தீவு
* புனித ஜான் தீவு
* பூசிங் தீவு
* பெத்ரா பிராங்கா
* பேய் தீவு
* ஜோங் தீவு

 |
புலாவ் செகுடு அல்லது **தவளை தீவு** என்று அழைக்கபப்டும் இந்த தீவு, சிங்கப்பூரின் வடக்கில் உபின் தீவின் அருகில் உள்ளது.

உரைக்கூற்று
-----------

இந்த தீவை பற்றி செவிவழிச் செய்தியாக கூறப்படும் கதையில், ஒருநாள் ஒரு யானை, பன்றி மற்றும் ஒரு தவளை ஆகிய மூன்றும் சிங்கப்பூர் தீவில் இருந்து அதன் மறு கரையான ஜோஹோருக்கு( தற்பொழுதுள்ள மலேசியா), நீந்தி செல்ல வென்டும், அதில் தோற்போர் கல்லாக மாறுவர் என்ற நிபந்தனையுடன் நீந்தத் தொடங்கினர். பலத்த போராட்டத்திற்கு பின் மூவராலும் மறு கரையை அடைய முடியவில்லை. இதில் யானையும், பன்றியும் புலாவ் உபின் தீவாக மாறியதாகவும் , தவளை மற்றொரு தவளைத் தீவாக ஆனது என்றும் கூறுவர்.

மேற்கோள்கள்
-----------

* 
*

வெளி இணைப்புகள்
---------------

| * பா
* உ
* தொ
 சிங்கப்பூர் தீவுகள் |
| --- |
| தீவுகள் | 
* உபின் தீவு
* உஜோங் தீவு
* குசு தீவு
* குட்டி புக்கும் தீவு
* சகோதரிகள் தீவு
* சமுளுன் தீவு
* சனாங்கு தீவு
* சாத்துமு தீவு
* சுடோங் தீவு
* செந்தோசா
* செமகாவு தீவு
* செராங்கூன் தீவு
* தவளை தீவு
* தெக்கோங் தீவு
* தேகுகொர் தீவு
* பலாவான் தீவு
* பவாயி தீவு
* பஜாவு தீவு
* பியோலா தீவு
* பிரானித் தீவு
* புக்கும் தீவு
* புனித ஜான் தீவு
* பூசிங் தீவு
* பெத்ரா பிராங்கா
* பேய் தீவு
* ஜோங் தீவு

 |
**டி. கே. ரங்கராஜன்** ஒரு இந்திய அரசியல்வாதி, தொழிற்சங்கவாதி. இந்திய கம்யூனிஸ்ட் கட்சி (மார்க்சிஸ்ட்) இன் மத்தியகுழு உறுப்பினர், மாநிலங்களவை உறுப்பினர்.

வாழ்க்கைக் வரலாறு
-----------------

### தொழிற்சங்கப் பணிகள்

1991ஆம் ஆண்டு முதல் 2002ஆம் ஆண்டு வரை அகில இந்திய தொழிற்சங்க மையத்தின் (CITU) தமிழ்நாடு மாநிலக்குழுவின் பொதுச் செயலாளராக பொறுப்பு வகித்தார். பாரத மிகு மின் நிறுவனத் தொழிலாளர் சங்கத் தலைவராக உள்ளார்.

### மாநிலங்களவையில்

மாநிலங்களவையில் 2014ஆம் ஆண்டு நிறைவேற்றப்பட்ட "பயிற்சி பெறும் தொழிலாளர்களுக்கான திருத்தப்பட்ட சட்டம் (The Apprentices (Amendment) Bill, 2014)" தொழிலாளர்களுக்கு எதிரானதாக முதலாளிகளுக்குச் சார்பாக இருப்பதைக் கூறி மாநிலங்களவையில் கண்டித்தார்.

மேற்கோள்கள்
-----------

1. ↑  ,  பரணிடப்பட்டது 2007-06-11 at the வந்தவழி இயந்திரம்
2. ↑  ராஜ்ய சபா தொலைக்காட்சி;(RSTV) 5.12.2014;

வெளியிணைப்புகள்
---------------

* பயிற்சி பெறும் தொழிலாளர்களுக்கான திருத்தப்பட்ட சட்டம் - மாநிலங்களவையில் டி. கே. ரங்கராஜன் பேச்சு
* [CPI(M) Central Committee Members List]
* 
* மாநிலங்களவை உறுப்பினர் பரணிடப்பட்டது 2012-06-15 at the வந்தவழி இயந்திரம்
**சுற்றுச்சூழல் சமூக அறிவியல்** (Environmental social science) என்பது மனிதர்களுக்கும் இயற்கைச் சூழலுக்கும் இடையே உள்ள தொடர்புகளின் பரந்த, இடைநிலை ஆய்வு ஆகும். சுற்றுச்சூழல் சமூக விஞ்ஞானிகள் மானுடவியல், தகவல் தொடர்பு ஆய்வுகள், பொருளாதாரம், புவியியல், வரலாறு, அரசியல் அறிவியல், உளவியல் மற்றும் சமூகவியல் ஆகிய துறைகளுக்குள்ளும் மற்றும் இடையேயும் வேலை செய்கிறார்கள்; மேலும், இத்துறையினர் சுற்றுச்சூழல் ஆய்வுகள், மனித சூழலியல் மற்றும் அரசியல் சூழலியல், சமூக தொற்றுநோயியல் போன்றவற்றின் இடைநிலைத் துறைகளிலும் பணியாற்றுகின்றனர்.

கருத்தாக்கங்கள், களங்கள் மற்றும் கருத்துகள்
-------------------------------------------

சுற்றுச்சூழல் சமூக அறிவியலில் உள்ள கருத்தியல்கள், களங்கள் மற்றும் கருத்துக்கள் சமூக உறவுகள், நிறுவனங்கள் மற்றும் மனித செயல்பாடுகளில் பின்னிப்பிணைந்த சுற்றுச்சூழல் பிரச்சினைகளை வெளிப்படுத்துவதை நோக்கமாகக் கொண்டுள்ளன, அவை சுற்றுச்சூழலை தொடர்ந்து வடிவமைக்கின்றன அல்லது சுற்றுச்சூழலால் வடிவமைக்கப்படுகின்றன. உதாரணமாக, அரசியல் சூழலியல் என்பது சுற்றுச்சூழல் ஆய்வுகளில் அதிகார உறவுகள் மற்றும் இயற்கை மற்றும் சமூகத்தின் கூட்டு உற்பத்தி ஆகியவற்றை மையமாகக் கொண்ட ஒரு துறையாகும். தத்துவார்த்த உத்வேகங்களானவை அரசியல் பொருளாதாரம், பிந்தைய கட்டமைப்புவாதம் மற்றும் விவசாய ஆய்வுகள் போன்ற பல்வேறு ஆதாரங்களில் இருந்து எடுக்கப்படுகின்றன. மனித சுற்றுச்சூழல் உறவுகள் "அமைப்பு" (அரசியல், பொருளாதாரம், அதிகார உறவுகள்) மனித உறவுகள் மற்றும் சுற்றுச்சூழல் உறவுகளில் பின்னிப்பிணைந்த கட்டமைப்புகளின் முழு வலையமைப்பு வழியாகவும் எதிரொலிக்கின்றன.

மேலும் காண்க
------------

* சமூக அறிவியல்

மேற்கோள்கள்
-----------


1. ↑  Robbins, Paul (2012). *Political Ecology: A critical introduction*. Wiley Blackbell. பக். 13–14.
2. ↑  Robbins, Paul (2012). *Political Ecology: A critical Introduction*. Wiley Blackbell. பக். 13.
**புலாவ் புக்கும்**, சிங்கப்பூரின் பிரதான தீவிலிருந்து 5 கிலோமீட்டர் தொலைவில், சுமார் 1.45 சதுர கிலோமீட்டர் நிலப்பரப்பில் அமைந்துள்ள ஒரு தீவாகும். இந்த தீவில் ஷெல் எண்ணெய் நிறுவனத்தின் சேமிப்புக் கிடங்குகளும், சுத்திகரிப்பு நிலையங்களும் உள்ளன.

சொற்தோற்றம்
-----------

ரன்கேக் புக்கும் என்ற ஒருவகை சிப்பிகள் இங்க காணப்பட்டதாலோ அல்லது அந்த வடிவத்தில் இந்தத் தீவு இருந்த காரணத்தாலோ இந்தத் தீவிற்கு இந்தப் பெயர் வந்தது.

தீவிரவாதத் தாக்குதல்
--------------------

1974, 31 சனவரி அன்று இந்த தீவை நான்கு தீவிரவாதிகள் ஆயுதங்களுடன் தாக்கினர். இதை லஜு சம்பவம் என்று கூறுவர். இந்த சம்பவத்தில் உயிர் சேதம் எதுவும் இல்லை. ஐந்து பிணைக்கைதிகளுடன் சில நாட்கள் பேச்சுவார்த்தைக்குப் பின் அவர்கள் அனைவரும் பத்திரமாக குவைத் நாட்டிற்கு அனுப்பி வைக்கப்பட்டனர். இந்த பேச்சுவார்த்தையைத் தலைமை ஏற்று நடத்தியவர் பிற்காலத்தில் சிங்கப்பூரின் அதிபரான திரு.நாதன் ஆவார்

வெளி இணைப்புகள்
---------------

* 
* 

| * பா
* உ
* தொ
 சிங்கப்பூர் தீவுகள் |
| --- |
| தீவுகள் | 
* உபின் தீவு
* உஜோங் தீவு
* குசு தீவு
* குட்டி புக்கும் தீவு
* சகோதரிகள் தீவு
* சமுளுன் தீவு
* சனாங்கு தீவு
* சாத்துமு தீவு
* சுடோங் தீவு
* செந்தோசா
* செமகாவு தீவு
* செராங்கூன் தீவு
* தவளை தீவு
* தெக்கோங் தீவு
* தேகுகொர் தீவு
* பலாவான் தீவு
* பவாயி தீவு
* பஜாவு தீவு
* பியோலா தீவு
* பிரானித் தீவு
* புக்கும் தீவு
* புனித ஜான் தீவு
* பூசிங் தீவு
* பெத்ரா பிராங்கா
* பேய் தீவு
* ஜோங் தீவு

 |
**க்ரியா பதிப்பகம்** தமிழ்நாட்டின் சென்னையைத் தலைமை இடமாகக் கொண்டு செயற்படும் ஒரு பதிப்பகம். எஸ். ராமகிருஷ்ணனும், ஜெயலட்சுமியும் இதை 1974ல் நிறுவினர். இதுவரை (யூன் 2015) நூற்றுக்கும் மேற்பட்ட நூல்களை இப்பதிப்பகம் வெளியிட்டுள்ளது. இவற்றுள் பல துறைகளையும் சார்ந்த தமிழ் நூல்களும், ஆங்கில மொழி நூல்களும் அடங்கும். இவற்றுள் இந்திய மொழிகளில் இருந்தும் வெளிநாட்டு மொழிகளிலிருந்தும் மொழிபெயர்க்கப்பட்ட நூல்களும் உள்ளன. தற்காலத் தமிழ் இலக்கியம் சார்ந்த நூல்களை மட்டுமன்றி, பழந்தமிழ் இலக்கியம், உடல்நலம், விவசாயம், சுற்றுச்சூழல், தொழினுட்பம் போன்ற துறைகள் சார்ந்த நூல்களையும் இப்பதிப்பகம் வெளியிட்டுள்ளது. க்ரியாவின் தற்காலத் தமிழ் அகராதி, இப்பதிப்பகத்தின் முக்கிய வெளியீடுகளுள் ஒன்று. 1985ல் தொடங்கப்பட்ட அகராதிப் பதிப்பு வேலைகள் நிறைவடைந்து அதன் முதற்பதிப்பு 1992ல் வெளியானது. அவ்வகராதியின் விரிவாக்கிய பதிப்பு 2008ல் வெளியிடப்பட்டது.

வெளியீடுகள்
-----------

குட்டி இளவரசன்

விசாரணை

மேற்கோள்கள்
-----------

1. ↑  க்ரியாவின் தற்காலத் தமிழ் அகராதி, க்ரியா பதிப்பகம், 2014, பக். xiv.
2. ↑  க்ரியாவைப் பற்றி - க்ரியா பதிப்பகத்தின் இணையத்தளம்

வெளியிணைப்புக்கள்
-----------------

* க்ரியா பதிப்பகத்தின் இணையத்தளம்
தமிழ்நாடு தேசிய சட்டப் பல்கலைக்கழகத்தின் கட்டிடம்
**தமிழ்நாடு தேசிய சட்டப் பல்கலைக்கழகம்** (*Tamil Nadu National Law University*) முன்பு **தமிழ்நாடு தேசிய சட்டப் பள்ளி**, இந்தியாவின், தமிழ்நாடு மாநிலத்தின் திருச்சிராப்பள்ளி மாவட்டம், திருவரங்கம் சட்டமன்ற தொகுதியில் உள்ள **நாவலூர் கொட்டப்பட்டு** ஊரகப் பகுதியில் அமைந்துள்ளது. இச்சட்டப் பல்கலைக்கழகம், *தமிழ்நாடு தேசிய பல்கலைக்கழகம் சட்டம்*, 2012இன் படி நிறுவப்பட்டுள்ளது.. இது பல்கலைக்கழகத் தகுதி பெற்றது.

ஐம்பது ஏக்கர் நிலப்பரப்பில், நூறு கோடி ரூபாய் செலவில் அமைக்கப்பட்ட இச்சட்டப் பல்கலைக்கழகம், 2012-2013 கல்வி ஆண்டு முதல் செயல்பட்டு வருகிறது. ஒருங்கிணைக்கப்பட்ட ஐந்தாண்டு இளநிலைச் சட்டப் படிப்புகளும், இரண்டாண்டு முதுநிலை பட்டப் படிப்புகளும் பயிற்றுவிக்கப்படுகிறது.. இச்சட்டப் பல்கலைக்கழகத்தில் சேர்ந்து படிப்பதற்கு *பொது சட்ட நுழைவுத் தேர்வில்* (Common Law Admission Test-CLAT) தேறியிருக்க வேண்டும்.

மேற்கோள்கள்
-----------

1. ↑  "National Law School set up in Tamil Nadu". *Deccan Herald*. 14 February 2012.. பார்த்த நாள்: 14 February 2012.
2. ↑
3. ↑  "Site for National Law School inspected". *The Hindu*. 14 May 2012.. பார்த்த நாள்: 14 May 2012.
4. ↑

வெளி இணைப்புகள்
---------------

* தமிழ்நாடு தேசிய சட்டப் பல்கலைக்கழகத்தின் அதிகாரப் பூர்வமான இணையதளம்
**சஞ்சய் நிருபம்** (*Sanjay Nirupam*) (பிறப்பு 6 பிப்ரவரி 1965) இந்திய தேசிய காங்கிரசுகட்சியின் சார்பில் இந்திய நாடாளுமன்றத்திற்குத் தேர்ந்தெடுக்கப்பட்ட முன்னாள் உறுப்பினரும் மற்றும் மும்பை பிராந்திய காங்கிரசு கட்சியின் முன்னாள் தலைவரும் ஆவார்.  நிருபம் மாநிலங்களவையில் முதலில் சிவ சேனா கட்சி சார்பிலும் பின்னர் காங்கிரசு கட்சியிலிருந்தும் இரண்டு முறை நாடாளுமன்ற உறுப்பினராகப்க பணியாற்றினார்.  இவர் 2009 முதல் 2014 வரை வடக்கு மும்பை மக்களவைத் தொகுதியைப் பிரதிநிதித்துவப்படுத்தினார்

தொழில்
------

சஞ்சய், பொதுக் கணக்குக் குழு மற்றும் நிதிக் குழு போன்ற நாடாளுமன்றக் குழுக்களில் உறுப்பினராக இருந்தார். நாடாளுமன்றத்தில் காங்கிரசு கட்சிக்கான 2013-14 வரவு செலவு அறிக்கையின் விவாதத்தைத் தொடங்கி வைத்தார். கட்சியின் செயலாளராகவும், பீகார் மாநிலத்தின் செயலாளராகவும் இருந்தார். தொலைக்காட்சி நேரடி விவாதங்களில் பங்கு பெறும் கட்சியின் தேசிய செய்தித் தொடர்பாளர்களில் ஒருவராகவும் இருந்தார். 2014 மக்களவைத் தேர்தலில் பாரதிய ஜனதா கட்சி வேட்பாளர் கோபால் ஷெட்டியிடம் சஞ்சய் நிருபம் தோல்வியடைந்தார். இவர் 2015 இல் மும்பை பிராந்திய காங்கிரசு கட்சியின் தலைவராக நியமிக்கப்பட்டார். 2008ல் *பிக்பாஸ்* நிகழ்ச்சியின் போட்டியாளராகவும் இருந்தார்.

அரசியல் வாழ்க்கை
----------------

ஜன் சத்தாவில் சுமார் ஐந்து ஆண்டுகள் பணியாற்றிய பிறகு, அவர் சிவசேனாவின் டோபஹர் கா சாம்னாவில் சேர்ந்தார். 

தேர்தலில் மற்றொரு மோசமான தோற்றத்திற்குப் பிறகு, இந்த முறை, 2017 BMC தேர்தலில், நிருபம் மும்பைக்கான காங்கிரஸ் கட்சியின் தலைவர் பதவியை ராஜினாமா செய்தார்.

மேற்கோள்கள்
-----------



1. ↑  "Ashok Chavan appointed Maharashtra Congress chief, Nirupam to lead Mumbai unit". 3 March 2015. .
2. ↑  "RAJYA SABHA MEMBERS BIOGRAPHICAL SKETCHES 1952 - 2003" (PDF). Rajya Sabha. பார்க்கப்பட்ட நாள் 27 April 2018.
3. ↑  "Mumbai North: Cong's Sanjay Nirupam could face tough contest - Firstpost". *Firstpost* (in அமெரிக்க ஆங்கிலம்). 30 March 2014. பார்க்கப்பட்ட நாள் 2016-03-09.
4. ↑  Rediff On The NeT: RS adjourns for the day over Sanjay Nirupam's comment against Dilip Kumar. rediff.com (14 December 1998). Retrieved on 2016-01-24.
5. ↑  "Following drubbing in BMC polls, Mumbai Cong chief Sanjay Nirupam offers to resign". 2017-02-23. .
**புனித ஜான் தீவு**, முன்னர் *புலாவ் சகிஜாங் பெண்டேரா* என்று அழைக்கப்பட்ட இந்த தீவானது ,சிங்கப்பூரின் தெற்கே உள்ள பல தீவுகளில் ஒன்றாகும். பிரதான தீவில் இருந்து சுமார் 6.5கிலோமீட்டர் தொலைவில் உள்ள இந்த தீவு. முன்னர் இந்த தீவு தொற்றுநோய் ஒதுக்கிடமாக பயன்படுத்தப்பட்டு வந்தது. சிங்கப்பூருக்கு குடிபெயர்ந்து வந்தோர் , ஹஜ் பயணம் மேற்கொண்டு வந்தோர் மட்டுமன்றி, காலரா , தொழுநோய் போன்றவற்றால் அவதி பட்டவர்களையும் இந்த தீவில் வைத்திருந்தனர்.

40.5 ஹெக்டார் பரப்பளவு கொண்ட இந்த தீவு, 1975 ஆம் ஆண்டு தரம்மான தாங்கும் வசதிகள், உல்லாச விடுதிகள், நீச்சல் குளங்கள் போன்றவற்றை உருவாக்கி ஒரு அழகான விடுமுறை வாசச்தலமாக மாற்றப்பட்டது.

மேற்கோள்கள்
-----------

* 
* [
* பரணிடப்பட்டது 2011-07-11 at the வந்தவழி இயந்திரம்

வெளி இணைப்புகள்
---------------

| * பா
* உ
* தொ
 சிங்கப்பூர் தீவுகள் |
| --- |
| தீவுகள் | 
* உபின் தீவு
* உஜோங் தீவு
* குசு தீவு
* குட்டி புக்கும் தீவு
* சகோதரிகள் தீவு
* சமுளுன் தீவு
* சனாங்கு தீவு
* சாத்துமு தீவு
* சுடோங் தீவு
* செந்தோசா
* செமகாவு தீவு
* செராங்கூன் தீவு
* தவளை தீவு
* தெக்கோங் தீவு
* தேகுகொர் தீவு
* பலாவான் தீவு
* பவாயி தீவு
* பஜாவு தீவு
* பியோலா தீவு
* பிரானித் தீவு
* புக்கும் தீவு
* புனித ஜான் தீவு
* பூசிங் தீவு
* பெத்ரா பிராங்கா
* பேய் தீவு
* ஜோங் தீவு

 |
**நமீபியா பொருளாதார கொள்கை ஆராய்ச்சி அலகு** (*Namibia Economic Policy Research Unit*) என்பது நமீபிய நாட்டில் செயல்படும் ஓர் அரசு சாரா அமைப்பாகும். "பொருளாதார கொள்கை ஆலோசனைகளை வழங்குவதன் மூலம் நமீபியாவின் தேசிய வளர்ச்சி இலக்குகளை ஆதரித்தல், பொருளாதார ஆராய்ச்சியை நடத்துதல் மற்றும் பொருளாதார ஆராய்ச்சி திறனை வளர்த்தல் போன்றவை இதன் நோக்கங்கள் என்றூ இவ்வமைப்பின் இணையதளம் தெரிவிக்கிறது. இவ்விணையதளம் தற்பொழுது அணைவரி நிலையில் முடக்கப்பட்டுள்ளது. நமீபியா சுதந்திரம் அடைந்தபோது 1990 ஆம் ஆண்டு நிறுவப்பட்ட நமீபியா பொருளாதார கொள்கை ஆராய்ச்சி அலகு நாட்டில் ஏற்பட்ட நிதி நெருக்கடிக்குப் பிறகு 2011 ஆம் ஆண்டு மூடப்பட்டது. 20 ஆண்டு கால தொடர் செயல்பாட்டில் இந்த அலகு பரந்த அளவிலான ஆலோசனை அறிக்கைகளை உருவாக்கியது. பன்னாட்டுக் கூட்டுறவு உறுப்பினர்களிடமிருந்து நிதி மற்றும் தொழில்நுட்ப ஆதரவைப் பெற்றது.

மேற்கோள்கள்
-----------

1. ↑  NEPRU: Home பரணிடப்பட்டது 2008-11-16 at the வந்தவழி இயந்திரம்
2. ↑  The Namibian, 1 Nov 2011
3. ↑  "NEPRU: About Us". Archived from the original on 2007-12-26. பார்க்கப்பட்ட நாள் 2022-05-05.
**சுவாமி இரங்கநாதானந்தர்** (டிசம்பர் 15, 1908 – ஏப்ரல் 25, 2005) இராமகிருஷ்ண மடத்தின் துறவி. ஸ்ரீராமகிருஷ்ண மடம் மற்றும் மிஷனின் 13 வது தலைவராகப் பொறுப்பிலிருந்தவர்.

1926 ஆம் ஆண்டு பிரம்மச்சாரியாக, மைசூர் கிளை ராமகிருஷ்ண இயக்கத்தில் இணைந்தார்.

இந்திய பிரிவினை சமயம் கராச்சி ராமகிருஷ்ண மடத்தில் தலைவராகப் பணியாற்றினார். கராச்சியில் இவரது சொற்பொழிவுகளை எல்.கே.அத்வானி முதலானோர் கேட்டுள்ளனர். பின் அம்மையம் மூடப்பட, இந்தியா திரும்பினார்.

நாட்டு ஒற்றுமைக்கான இந்திரா காந்தி விருது மற்றும் காந்தி அமைதிப் பரிசு ஆகியவற்றை இராமகிருஷ்ண இயக்கத்திற்காகப் பெற்றுக்கொண்ட சுவாமி இரங்கநாதானந்தர், 
இவரது சேவைக்காக இந்திய அரசு 2000 வருடம் பத்ம விபூஷண் விருது வழங்க முயன்றபோது 
தனிமனிதரை அடையாளப்படுத்துவதாகக் கூறி பெற்றுக்கொள்ள மறுத்துவிட்டார்.

நினைவு தபால் தலை
----------------

சுவாமி இரங்கநாதானந்தர் மஹராஜ் தபால்தலை
2008 ஆம் ஆண்டில் இந்திய அரசின் தபால்துறை இவரது நினைவாகத் தபால் தலை வெளியிட்டது.

மேற்கோள்கள்
-----------

1. ↑

வெளியிணைப்புகள்
---------------

* 
* பரணிடப்பட்டது 2014-07-01 at the வந்தவழி இயந்திரம்
**பாசுகல்** (*PASCAL*) என்பது அறிவியல் நூலியல் தரவுத்தளமாகும். இது பிரான்சின் அறிவியல் தொழில்நுட்ப நிறுவனத்தினால் பராமரிக்கப்படுகிறது. பாசுகல் அறிவியல், தொழினுட்பம் மற்றும் மருத்துவம் ஆகியவற்றில் உள்ள முக்கிய அறிவியல் ஆய்விதழ்களைக் குறிப்பாக ஐரோப்பிய ஆய்வுக் கட்டுரைகளுக்குச் சிறப்பு முக்கியத்துவம் கொடுத்து உள்ளடக்கியது.

2012 வரை, பாசுகல் 17 மில்லியனுக்கும் அதிகமான பதிவுகளின் தரவுத்தளத்தைத் பராமரிக்கிறது. இவற்றில் 90% கட்டுரையாளர் சுருக்கங்களாகும். இதில் உள்ள உள்ளடக்கம் 1973 முதல் தற்போது வரை உள்ளது. இதன் மூல ஆவணங்களில் 88% (3,085 பன்னாட்டுத் தலைப்புகள்) ஆய்விதழ் கட்டுரைகளும் 9% பத்திரிகை கட்டுரைகளும் 3% காப்புரிமைகளும் கொண்டுள்ளது.

மேற்கோள்கள்
-----------

1. ↑  "PASC - Pascal datasheet". Archived from the original on 2009-12-24. பார்க்கப்பட்ட நாள் 2009-12-26.
2. ↑  Jagodzinski-Sigogneau, M.; Bauin, S.; Courtial, J. P.; Feillet, H. (1991). "Scientific innovation in bibliographical databases: A comparative study of the science citation index and the pascal database". *Scientometrics* **22**: 65–82. doi:10.1007/BF02019275. .
3. ↑  "PASCAL - Inist-Cnrs". Inist.fr. Archived from the original on 2012-05-12. பார்க்கப்பட்ட நாள் 2012-05-31.

வெளி இணைப்புகள்
---------------

* அதிகாரப்பூர்வ இணையதளம்
**நகுசன்** (*Nahusha*, சமக்கிருதம்: नहुष) என்பவன் அத்தினாபுரத்தை தலைநகராகக்கொண்டு குரு நாட்டை ஆண்ட சந்திர குல அரசன். இவனின் தந்தை பெயர் *ஆயு* (ஆயுசு). பாட்டன் பெயர் புரூரவன். மகன் பெயர் *யதி* மற்றும் யயாதி. *யதி* துறவியானார். யயாதி அரசாண்டார்.

தேவ லோக இந்திர பதவி அடைய வேண்டி நகுசன் நூறு அசுவமேத யாகங்கள் செய்து முடித்த பின்பு, அவனை தேவ லோகத்திற்கு அழைத்துச் செல்ல பல்லக்குடன் சப்த ரிசிகள் வந்தனர். சப்த ரிசிகள் நகுசனை பல்லக்கில் ஏற்றி தேவலோகம் அழைத்து செல்கையில், நகுசன் முனிவர்களைப் பார்த்து, பல்லக்கை வேகமாக தூக்கிச் சென்றால் உங்கள் கால்கள் வலிக்கும் எனவே மெதுவாக செல்லுங்கள் என்று பணிவாக கேட்டுக்கொண்டான். அதற்கு முனிவர்கள், நாங்கள் வழக்கமான வேகத்துடன்தான் பல்லக்கை சுமந்து செல்கிறோம் என்றனர். 

நகுசனின் பல்லாக்கு தேவலோகத்தை நெருங்கிக் கொண்டிருக்கும் நேரத்தில், அங்கு நின்று கொண்டு இருந்த இந்திராணியை பார்த்தவுடன் அவள் மேல் ஏற்பட்ட காம வேட்கை மிகுதியால், விரைவில் இந்திராணியை அடையும் நோக்கில், பல்லக்கை வேகமாக சுமந்து செல்லுங்கள் என்று முனிவர்களை விரைவுப்படுத்தினான். முனிவர்களும் நாங்கள் வழக்கமான வேகத்தில்தான் பல்லாக்கை சுமந்து செல்கிறோம் என்றனர். 

சப்தரிசிகளில் குள்ளமான முனிவரான அகத்தியர் தான் பல்லக்கு மெதுவாக செல்லக்காரணம் என்று கருதிய நகுசன், அகத்திய முனிவரைப் பார்த்து *சர்ப்ப, சர்ப்ப* என்று (சமசுகிருதம் மொழியில் *வேகமாக, வேகமாக* என்ற பொருளும் உண்டு) என்று கூவிக்கொண்டு தன் கையில் இருந்த குச்சியால் அகத்திய முனிவரை நகுசன் அடித்தான். இந்திராணியின் மீது கொண்ட மையல் காரணமாக தன்னை அடித்த நகுசனை, பூவுலகத்தில் மலைப்பாம்பாக விழக்கடவாய் என சாபமிட்டார். நகுசன் பூவுலகில் பல்லாண்டுகள் மலைப்பாம்பாக வாழ்ந்து, தவமிருந்து மீண்டும் மனித உருவமடைந்து பின்னர் சொர்க்க லோகத்தை அடைந்தான்.

மேற்கோள்கள்
-----------

1. ↑

இதனையும் காண்க
--------------

* யயாதி
* புரு
* யது
* யாதவர்கள்
* பௌரவர்
இராமநாதனால் இணுவிலில் நிறுவப்பட்ட பெண்கள் கல்லூரியின் இன்றைய தோற்றம்
**இணுவில் இராமநாதன் மகளிர் கல்லூரி** சேர் பொன் இராமநாதனால் 1913 ஆம் ஆண்டு உருவாக்கப்பட்ட பெண்களுக்கான பாடசாலையாகும். இது இலங்கையில் யாழ்ப்பாண மாவட்டத்தில் உள்ள வலிதெற்கு பிரதேச சபைக்கு உட்பட்ட இணுவில் வடகிழக்கு கிராமசேவையாளர் பிரிவிற்குட்பட்ட இணுவில் மருதனார்மடம் சந்திக்கு அருகில் அமைந்துள்ளது. இது யாழ்ப்பாணத்தில் பிரசித்தி பெற்ற பாடசாலைகளுள் ஒன்றாகும்.

19 ஆம் நூற்றாண்டில் ஏற்பட்ட தேசிய எழுச்சியின் விளைவாக யாழ்ப்பாணத்தில் இந்துப் பிள்ளைகளுக்கான பாடசாலைகளை அமைப்பதில் ஆர்வம் ஏற்பட்டது. அந்நூற்றாண்டின் இறுதிப்பகுதியில் யாழ்ப்பாணம் இந்துக் கல்லூரி தொடங்கப்பட்டது. தொடர்ந்து யாழ் மாவட்டத்தில் பல பகுதிகளிலும் இந்துக் கல்லூரிகள் தொடங்கின. அக் காலத்தில் இலங்கைச் சட்டநிரூபண சபையில் உறுப்பினராக இருந்த சேர். பொன். இராமநாதன், தேசியப் பள்ளிகளுக்கு ஆதரவாகச் சட்ட நிரூபண சபையிலும், வெளியிலும் செயற்பட்டு வந்தார். 

யாழ்ப்பாணத்தில் நிறுவப்பட்ட இந்துப் பாடசாலைகள் ஆண்பிள்ளைகளுக்கான பாடசாலைகளாகவே இருந்தன. சைவப் பெண் பிள்ளைகள் கல்வி பெறாத நிலையையும் அதற்கான பாடசாலைகள் இல்லாத நிலையையும் மாற்றும் நோக்குடன் இராமநாதன் இந்தப் பெண்கள் கல்லூரியை அமைக்க முன்வந்தார்.

மேற்கோள்கள்
-----------

1. ↑   *Schools Basic Data as at 01.10.2010*. Northern Provincial Council. 2010 இம் மூலத்தில் இருந்து 2013-12-03 அன்று. பரணிடப்பட்டது.. .
2. ↑  "Province - Northern" (PDF). *Schools Having Bilingual Education Programme*. Ministry of Education. Archived from the original (PDF) on 2013-12-03.
**பூவாறந்தோடு** (*Poovaranthode,* மலையாளம்: പൂവാറൻതോട്) கேரளத்தின் கோழிக்கோடு மாவட்டத்தில் அமைந்துள்ள ஒரு சிறு மலையடிவார கிராமம் ஆகும், மலபார் பகுதிகளில் அமைந்துள்ள குளுமையான இடங்களில் இதுவும் ஒன்றாகும். பூவாறந்தோடு பொதுவாக ஈரப்பதமான வெப்பமண்டல காலநிலையைக் கொண்டுள்ளது, இப்பகுதியின் மிகவும் வெப்பப் பருவம் மார்ச் முதல் மே வரை நீடிக்கும்.  சராசரி ஆண்டுக்கு 3500  மிமீக்கு மேல் மழைப்பொழிகிறது, கோழிக்கோடு மாவட்டத்துக்கு அதிகபட்சமாக உள்ளது. இங்கு இந்துக்களும், கிறித்தவர்களும், இசுலாமியர்களும் நல்லிணக்கத்துடன் வாழ்கின்றனர். இது ஒரு விவசாய பூமி, இதனின் மக்கள்தொகையில் பெரும் பகுதி விவசாயினர். சாதிக்காய், கொக்கோ, முந்திரி, வாழைப்பழம், தேங்காய் ஆகியவை முக்கிய பொருட்களாக விளைவிக்கப்படுகின்றன.  இப்போதெல்லாம் பன்றி வளர்ப்பு, கோழி வளர்ப்பு போன்றவற்றையும் செய்கின்றனர். இந்த கிராமம் கேரளத்தின் சாதிக்காய் கிராமமாக கருதப்படுகிறது.

வரலாறு
------

பூவாறந்தோடு புலம்பெயர்ந்தவர்களின் கிராமமாகும். முன்னோர்கள் திருவிதாங்கூரில் இருந்து புலம் பெயர்ந்தவர்கள், கோட்டயம், பாலா, தொடுபுழா ஆகிய இடங்களிலிருந்து குடியேற்றம் தொடங்கப்பட்டது. சுதந்திர இந்தியாவின் மலபார் பகுதியானது மதராச மாகாணத்தின் கீழ் இருந்தது சுதந்திர இந்தியாவில் மலபார் மெட்ராஸ் பிரசிடென்சியின் கீழ் இருந்தது. 20 ஆம் நூற்றாண்டில் மத்திய திருவிதாங்கூரில் மக்கள் தொகை அதிகமாக இருந்ததாலும், விவசாய நிலத்தின் அளவு மாறாமல் இருந்ததாலும், சாகுபடியின் விளைவாக பலர் மலபாருக்கு குடிபெயர்ந்தனர். குடியேறியவர்களில் பெரும்பாலானோர் சிரிய கிறித்தவர்கள்.

இருப்பிடம்
----------

பூவாறந்தோடு மேற்கு தொடர்ச்சி மலைத்தொடரில் சராசரி கடல் மட்டத்திலிருந்து சுமார் 1,000 மீட்டர் (3280.84 அடி) உயரத்தில் அமைந்துள்ளது. கோழிக்கோடு நகரத்திலிருந்து சாலை வழியாக சுமார் 48  கிமீ தொலைவில் உள்ளது. அருகிலுள்ள விமான நிலையம் கோழிக்கோடு பன்னாட்டு வானூர்தி நிலையம், அருகிலுள்ள தொடருந்து நிலையம் கோழிக்கோடு தொடருந்து நிலையமாகும். மேற்கு தொடர்ச்சி மலைகள், புல்வெளிகள் மற்றும் நீர்வீழ்ச்சிகள் சுற்றுலா பயணிகளை ஈர்க்கின்றன. ரசிக்க நிறைய சுத்தமான காற்றும், நன்னீர் வசதியும் கொண்ட அழகான பகுதியாகும்.

இடங்கள்
-------

பூவரந்தோடு ஜிஎல்பி பள்ளி, தூய அன்னை மரியாள் தேவாலயம், சும்மா பள்ளிவாசல், ஸ்ரீ உதயகிரி தருமசாத்தா கோயில், சம்சுகாரிகா நிலையம், வயனாசாலா, சிசு மந்திரம் மற்றும் வனசும்ராசன சமாதி ஆகியவற்றைக் கொண்டுள்ளது.

மக்கள்தொகையியல்
---------------

மக்கள்தொகையில் கிறித்தவர்கள் பெரும்பான்மையாக உள்ளனர், அதைத் தொடர்ந்து முஸ்லீம், இந்து சமூகங்கள் உள்ளன. பெரும்பான்மையான மக்கள் கேரளத்தின் தென் மாவட்டங்களில் இருந்து (மத்திய திருவிதாங்கூர்) குடியேறியவர்களின் வழித்தோன்றல்கள்.

போக்குவரத்து
------------

கோழிக்கோடு-திருவம்பாடிக்கு போக்குவரத்துக்கு கேரள மாநில சாலை போக்குவரத்து கழக பேருந்து சேவை உள்ளது.

மேற்கோள்கள்
-----------

1. ↑  "പൂവാറൻതോട്: ഭൂപടത്തിൽ ഇല്ലാത്ത ഇടം" (in ml). *Localnews.manoramaonline.com*. .
2. ↑  "Poovaranthode 2019 (with Photos): Top 20 Places to Stay in Poovaranthode - Vacation Rentals, Vacation Homes - Airbnb Poovaranthode, Kerala, India". *Airbnb.co.in* (in மலையாளம்). பார்க்கப்பட்ட நாள் 14 February 2019.
3. ↑  "പൂവാറൻതോട്" (in ml). *Safari Malayalam Travelogues*. 2018-08-19. .
4. ↑  "പൂവാറൻതോട് പ്രകൃതി" (in ml). *mathrubhumi.com*. 2019-06-11. .
**சார்லசு டார்வின் அறக்கட்டளை** (Charles Darwin Foundation) என்பது 1959ஆம் ஆண்டில் ஐக்கிய நாடுகள் கல்வி, அறிவியல், பண்பாட்டு நிறுவனம் மற்றும் பன்னாட்டு இயற்கைப் பாதுகாப்புச் சங்கம் ஆகிய அமைப்பின் முயற்சியின்கீழ் நிறுவப்பட்டது. சார்லஸ் டார்வின் ஆராய்ச்சி மையம் இந்த அறக்கட்டளையின் தலைமையகமாக செயல்படுகிறது. அறிவியல் ஆராய்ச்சி மற்றும் சுற்றுச்சூழல் கல்வியை ஊக்குவிக்குவிப்பதை நோக்கமாகக் கொண்டு இந்த அறக்கட்டளை செயல்படுகிறது.
சார்லஸ் டார்வின் அறக்கட்டளை எக்குவோடரில், கலாபகோசு, சாண்டா குரூசு தீவு, புவேர்ட்டோ அயோராவில் அமைந்துள்ளது.

சார்லஸ் டார்வின் ஆராய்ச்சி நிலையம்
----------------------------------

சார்லஸ் டார்வின் ஆராய்ச்சி நிலையம் சார்லஸ் டார்வின் அறக்கட்டளையால் இயக்கப்படும் ஓர் உயிரியல் ஆராய்ச்சி நிலையமாகும். இவ்வாராய்ச்சி நிலையம் கலிபகோஸ் தீவுகளில் உள்ள பியூர்டோ அயோரா கிராமத்தில் அகாடமி விரிகுடாவின் கரையோரத்தில் அமைந்துள்ளது. 1959 ஆம் ஆண்டு நிறுவப்பட்டு 1964 ஆம் ஆண்டு நாட்டுக்காக அர்பணிக்கப்பட்ட ஆராய்ச்சி நிலையம் ஆகும். இயற்கை வரலாற்றினை விளக்குவதற்காகவும், கலாபகோஸ் தீவுகளின் பாதுகாப்பு கல்விக்காகவும் திட்டங்கள் மேற்கொள்ளப்படுகின்றன.

நோக்கங்கள்
----------

* அறிவியல் ஆராய்ச்சி மற்றும் சுற்றச்சூழல் கல்வியில் பாதுகாப்பு
* கலை ஆராய்ச்சி மற்றும் கண்கானிப்பு திட்டங்கள்
* கலாபாகோஸ் தேசிய பூங்கா சேவை
* கலாபாகோஸில் பாதுகாப்பு மற்றும் இயற்கை ஆதார விவகாரங்களுக்கான பிரதான அரசாங்க அதிகாரியாக செயல்படுவது.
* சுற்றுச்சூழலியல் பற்றிய நல்ல புரிதல் மற்றும் தீவுகளில் இயற்கை வளங்களின் மேலாண்மை.
* விஞ்ஞான ஆய்வுகளை மேம்படுத்துதல், வடிவமைத்தல் மற்றும் நடைமுறைப்படுத்துதல்.
* தீவுகளில் விஞ்ஞான ஆய்வு மற்றும் கல்வி சம்மந்தப்பட்ட திட்டங்களை செயல்படுத்துதல்.
* 2002 ஆம் ஆண்டில் இந்நிறுவனத்திற்கு சர்வதேச காங்மோஸ் பரிசு வழங்கப்பட்டது.

படங்கள்
-------

* சார்லஸ் டார்வின் ஆராய்ச்சி நிலையத்தின் கடற்கரையில் உடும்புசார்லஸ் டார்வின் ஆராய்ச்சி நிலையத்தின் கடற்கரையில் உடும்பு
* சார்லஸ் டார்வின் ஆராய்ச்சி நிலையத்தில் வாழும் கலபகோஸ் மஞ்சள் உடும்புசார்லஸ் டார்வின் ஆராய்ச்சி நிலையத்தில் வாழும் கலபகோஸ் மஞ்சள் உடும்பு
* சார்லஸ் டார்வின் ஆராய்ச்சி நிலையத்தில் ஆமைசார்லஸ் டார்வின் ஆராய்ச்சி நிலையத்தில் ஆமை
* ஆமைத் தலைஆமைத் தலை
* ஆமை குஞ்சுகள் காப்பகம்ஆமை குஞ்சுகள் காப்பகம்
* சார்லஸ் டார்வின் ஆராய்ச்சி நிலையம்-நுழைவாயில்சார்லஸ் டார்வின் ஆராய்ச்சி நிலையம்-நுழைவாயில்

மேற்கோள்
--------

1. ↑  "Galapagos Conservancy's ANNUAL REPORT 2011-2012" (PDF). Archived from the original (PDF) on 2015-09-24.

வெளிபுற இணைப்புகள்
------------------

* Charles Darwin Foundation

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* Israel
* அமெரிக்க ஐக்கிய நாடுகள்
* செக் குடியரசு

 |
| மற்றவை | 
* IdRef

 |
1773 ஆம் ஆண்டின் ஒழுங்குபடுத்தும் சட்டம் இந்தியாவில் கிழக்கு இந்திய கம்பெனி ஆட்சிமுறையை நிர்வகிப்பதற்காக கிரேட் பிரிட்டனின் நாடாளுமன்ற சட்டமாக இருந்தது.கம்பனியின் விவகாரங்களுக்கான கவலைகளுக்கு இந்த சட்டம் ஒரு நீண்டகால தீர்வாக இருக்கவில்லை; எனவே, பிட்ஸ் இந்தியா சட்டம் பின்னர் 1784 ல் மேலும் தீவிர சீர்திருத்தமாக இயற்றப்பட்டது.

1773 வாக்கில், கிழக்கு இந்தியா கம்பெனி மோசமான நிதி நெருக்கடியில் இருந்தது. பிரித்தானிய சாம்ராஜ்யத்திற்கு இந்த நிறுவனம் முக்கியத்துவம் கொடுத்தது, ஏனெனில் இது இந்தியாவில் ஒரு ஏகபோக வர்த்தக நிறுவனமாக இருந்தது, கிழக்கிலும் பல செல்வாக்குள்ள மக்கள் பங்குதாரர்களாக இருந்தனர். நிறுவனம் ஏகபோகத்தை பராமரிக்க அரசாங்கத்திற்கு ஆண்டுதோறும் GB £ 400,000 (இன்றைய 2017) சமமான ஆனால் அமெரிக்காவிற்கு தேயிலை விற்பனையின் இழப்பு காரணமாக 1768 ஆம் ஆண்டு முதல் தனது கடமைகளை நிறைவேற்ற முடியவில்லை. அமெரிக்காவின் அனைத்து தேயிலைகளில் 85% டச்சு தேநீரைக் கடத்தியது. இங்கிலாந்தின் வங்கிக்கும், அரசாங்கத்திற்கும் கிழக்கு இந்தியா கம்பெனி பணம் கொடுத்தது: பிரித்தானிய கிடங்கில் 15 மில்லியன் பவுண்டுகள் (6.8 மில்லியன் கிலோ) தேயிலை தேய்த்து, இந்தியாவிலிருந்து இன்னும் கூடுதலான வழியைக் கொண்டிருந்தது.

லார்ட் நோர்த் ஒழுங்குமுறை சட்டத்தின் மூலம் கிழக்கு இந்திய கம்பெனி நிர்வாகத்தை சீராக்க முடிவு செய்தார். இது இந்தியாவின் இறுதியில் அரசாங்க கட்டுப்பாட்டிற்கு முதல் படியாகும். இந்த சட்டம், கிழக்கு இந்திய கம்பனியின் மேற்பார்வை (ஒழுங்குபடுத்தப்பட்ட) பணிக்கான ஒரு அமைப்பை அமைத்தது.

கம்பெனி வர்த்தக நோக்கங்களுக்காக இந்தியாவின் பெரிய பகுதியை எடுத்துக் கொண்டது மற்றும் அதன் நலன்களைப் பாதுகாக்க ஒரு இராணுவத்தைக் கொண்டிருந்தது. இந்தியாவின் தேசிய முக்கியத்துவம் வாய்ந்ததாக இருந்ததால், அரசாங்கத்தின் கட்டுப்பாட்டிற்குள் நகர்வதைத் தொடர்ந்ததால், அரசு நிறுவனங்களுக்கு பயிற்சி அளிக்கப்படவில்லை. நிறுவனத்தின் பங்குதாரர்கள் இந்த சட்டத்தை எதிர்த்தனர். அதன் நிதி பிரச்சினைகள் இருந்தபோதிலும், கிழக்கு இந்திய கம்பெனி இன்னும் பாராளுமன்றத்தில் ஒரு சக்திவாய்ந்த பரப்புரை குழு.

ஒழுங்குமுறைச் சட்டத்தின் விதி
-----------------------------

சட்டத்தின் வரையறுக்கப்பட்ட கம்பெனி 6 சதவீதத்திற்கு டிவிடென்ஸ் செலுத்தும் வரை ஒரு £ 1.5 கடன் (அதனுடன் சேர்ந்து செயல்பட்டால், 13 ஜியோ 3 சி .64) நிறைவேற்றப்படும் வரை நான்கு ஆண்டுகளுக்கு இயக்குனர்களின் நீதிமன்றம் தடைசெய்யப்பட்டது.

இது எந்தவொரு தனியார் வர்த்தகத்திலும் ஈடுபடுவதாலோ, அல்லது உள்ளூர் மக்களிடமிருந்து அன்பளிப்புகளை அல்லது லஞ்சம் வாங்குவதைத் தடை செய்வது.

வங்கியின் ஆளுநராக உயர்ந்த ஆளுநர் வாரன் ஹேஸ்டிங்ஸ், பெங்கால் ஆளுனர்-ஜெனரல் ஜெனரல், மற்றும் வங்காளத்தின் கட்டுப்பாட்டின் கீழ் சென்னை மற்றும் பாம்பே ஆகியவற்றின் பதவிகளைப் பெற்றார்.இது இந்தியாவில் ஒரு மையப்படுத்தப்பட்ட நிர்வாகத்திற்கான அடித்தளங்களை அமைத்தது. வங்காள ஆளுநர் வங்காளத்தின் ஆளுனர் ஜெனரல் ஆனார். அவரை நான்கு உதவியாளர்களாக நியமித்தார். முடிவுகள் பெரும்பான்மையினரால் எடுக்கப்பட்டு, கவர்னர் ஜெனரலாக டை போட்டியில் மட்டுமே வாக்களிக்க முடியும்.

இந்த சட்டமானது பெங்கால் உயர் கவுன்சில் தலைவரான ஆளுநர்-ஜெனரல் ஜெனரல் ஜான் க்ளாவர்சிங், ஜார்ஜ் மன்ஸன், ரிச்சர்ட் பார்வெல் மற்றும் பிலிப் பிரான்சிஸ் ஆகியோருடன் சேவை செய்ய நான்கு கூடுதல் நபர்களைக் கொண்டது.

கல்கத்தாவில் கோட்டை வில்லியத்தில் ஒரு உச்ச நீதிமன்றம் நிறுவப்பட்டது. பிரித்தானிய நீதிபதிகள் அங்கு பிரித்தானிய சட்ட அமைப்புமுறையை நிர்வகிப்பதற்கு இந்தியாவுக்கு அனுப்பப்பட வேண்டும்.
**தொலைபேசி ஒட்டுக்கேட்பு** என்பது தனிநபர் அல்லது நிறுவனங்களின் தொலைபேசி, கைபேசி அழைப்புகளையோ அல்லது ஒலி மின்னஞ்சல்களையோ அவரின் அனுமதியின்றி சட்டத்திற்கு புறம்பாக ஒட்டுக்கேட்பதாகும். இவ்வழக்கு நியூசு இண்டர்நேசனல் தொலைபேசி ஒட்டுக்கேட்பு விவகாரத்தின் மூலம் சூலை 2011 ல் உலகளவில் அறியப்படுகிறது. எனினும் இந்தியாவில் ஏப்ரல் 2010ல் எதிர்கட்சி தலைவர்களின் பேச்சுக்கள் ஒட்டுக்கேட்கப்பட்டதாக குற்றம்சாட்டப்பட்டுப் பிரதமர் அறிக்கை தாக்கல் செய்ய பிஜேபி வலியுறுத்தியது.

தமிழகத்தில்
-----------

2008ல் தமிழகத்தில் பல்வேறு நபர்களின் தொலைபேசிகளைத் தமிழக உளவுத்துறை ஒட்டுக்கேட்டதாகப் புகார்கள் எழுந்தன.

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". Archived from the original on 2011-07-26. பார்க்கப்பட்ட நாள் 2011-07-20.

வெளி இணைப்புகள்
---------------

* Timeline: News of the World phone-hacking row, *பிபிசி செய்திகள்*, 5 சூலை 2011
* Full Q&A On The Phone Hacking Scandal, *இசுகை செய்திகள்*, 5 சூலை 2011
* Anatomy of the Phone-Hacking Scandal, *த நியூயார்க் டைம்ஸ்*, 1 செப்டம்பர் 2010
* The Rise of Caller ID Spoofing, *த வால் ஸ்ட்ரீட் ஜர்னல்*, 5 பெப்ரவரி 2010
* Phone hacking: Are you safe?, Rory Cellan-Jones, *பிபிசி செய்திகள்*, 12 சூலை 2011
**அடேல் ஆன் வில்பி** (*Adele Ann Wilby*, பிறப்பு 30 சனவரி 1950), திருமணமான பிறகு **அடேல் பாலசிங்கம்**, என்பவர் ஆத்திரேலிய வம்சாவளியில் பிறந்த இலங்கை தமிழீழ விடுதலைப் புலிகளின் பெண்கள் பிரிவின் முன்னாள் தலைவி ஆவார். இவர் தற்போது இங்கிலாந்தின் இலண்டனில் வசிக்கிறார்.

வாழ்கைக் குறிப்பு
-----------------

இவர் ஆத்திரேலியாவின், விக்டோரியாவில் உள்ள வாரகுலில் பிறந்தார். இவர் தொழில்முறை செவிலியர் ஆவார். மெல்போர்னில் இருந்து 50 கிமீ தொலைவில் உள்ள கிப்ஸ்லாந்தில் பணிபுரிந்தார். பின்னர், ஐக்கிய இராச்சியத்திற்கு குடிபெயர்ந்தார். அங்கு இவர் 1978 இல் இலங்கையில் பிறந்த பிரித்தானிய குடிமகனான அன்ரன் பாலசிங்கத்தை சந்தித்து திருமணம் செய்து கொண்டார். அன்ரன் பின்னர் இலங்கையில் விடுதலைப் புலிகளின் தலைமை இராசதந்திரியாகவும் அமைதிப் பேச்சுவார்த்தையாளராகவும் இருந்தார். 2006 திசம்பர் 14 ஆம் நாள் மரணமடைந்தார்

ஈழத் தமிழர் ஆதரவாளர்
--------------------

அடேல் பாலசிங்கம் தனது கணவருடன் துவக்கத்தில் இந்திய ஒன்றியம், தமிழ்நாட்டின் சென்னைக்குச் சென்றார். பின்னர் இலங்கை உள்நாட்டுப் போரின் ஆரம்பக் கட்டங்களில் யாழ்ப்பாணம் உள்ள இலங்கையின் வடக்குப் பகுதிக்கு சென்றார். போரினால் மோசமாகப் பாதிக்கப்பட்ட தமிழ்ச் சமூகப் பெண்களின் நலனுக்காகப் பாடுபட்டார்.

சமாதான பேச்சுவார்த்தையாளர்
--------------------------

பின்னர் 2002 ஆம் ஆண்டு முதல் இலங்கை அரசாங்கத்தின் பல்வேறு பேச்சுவார்த்தை குழுக்களுடன் நடந்த பல சமாதானப் பேச்சுக்களில் விடுதலைப் புலிகளின் சமாதானப் பேச்சுவார்த்தைக் குழுங்களின் ஒரு பகுதியாக பங்கேற்றார். "விமன் ஃபைட்டர்ஸ் ஆஃப் லிபரேஷன் டைகர்ஸ்" (1993) மற்றும் அரை சுயசரிதையான "தி வில் டு ஃப்ரீடம்" உள்ளிட்ட பல புத்தகங்களின் ஆசிரியர் ஆவார்.ISBN 1-903679-03-6

மேற்கோள்கள்
-----------

1. 1 2  A chain of gold ... but no smile on the face of the Australian Tiger
2. ↑  Anton Balasingham, obituary in தி டைம்ஸ்
3. ↑  "Adele; securing a remedy". Archived from the original on 2021-12-03. பார்க்கப்பட்ட நாள் 2021-12-03.
**அபங்க்** அல்லது **அபங்கம்** (மராத்தி: अभंग) என்பது இந்தியாவின் மகாராட்டிரா மாநிலத்தின் பண்டரிபுரம் நகரத்தில் விட்டலர் கோயிலில் குடிகொண்டுள்ள பகவான் கிருஷ்ணர் என்ற விட்டலரைப் போற்றி ஞானேஷ்வர், ஏகநாதர், நாமதேவர், ஜனாபாய், சோகாமேளர், துக்காராம், புரந்தரதாசர் போன்ற வைணவ சமய வர்க்காரி நெறியில் வாழ்ந்த சாதுக்கள் மராத்தி மொழியில் பாடிய பஜனைப் பாடல்கள் ஆகும். *அபங்கம்* என்ற மராத்திய மொழிச் சொல்லிற்கு இடையீடு அற்ற பஜனைப் பாடல்கள் என்று பொருளாகும். இந்த அபங்கங்கள் ஐயாயிரத்திற்கும் மேற்பட்டுள்ளது.

ஒவ்வொரு ஆண்டும் ஆடி மற்றும் கார்த்திகை மாத ஏகாதசி அன்று, மகாராட்டிரா, வட கர்நாடகா மற்றும் தெலுங்கானா போன்ற மாநில வர்க்காரி நெறியைப் பின்பற்றும் விட்டலரின் பக்தர்கள் பண்டரிபுரம் விட்டலர் கோயிலிலுக்கு புனித யாத்திரையின் போது தம்புராவை இசைத்துக் கொண்டே, அபங்கம் எனும் பஜனைப் பாடல்களை பாடிக் கொண்டுச் செல்வது வழக்கம்.

மேற்கோள்கள்
-----------

1. ↑  Gowri Ramnarayan:Eclectic range at *தி இந்து*, 8 November 2010
2. ↑  "Articles – Devotional Music of Maharashtra – by Chaitanya Kunte". *swarganga.org*. பார்க்கப்பட்ட நாள் 22 May 2015.
3. ↑  Christian Lee Novetzke (13 August 2013). *Religion and Public Memory: A Cultural History of Saint Namdev in India*. Columbia University Press. பக். 275, 279. பன்னாட்டுத் தரப்புத்தக எண்:978-0-231-51256-5.

வெளி இணைப்புகள்
---------------

* "Shanti Brahma" Shri Sant Eknath Maharaj
*
**சந்தோசு மாதவன்** (*Santosh Madhavan*, 7 சூன் 1960 – 6 மார்ச் 2024) '**அமிர்த சைதன்யா** என்ற பெயரில் இயங்கிய ஓர் இந்திய ஆன்மீக குருவார். ஐக்கிய அரபு அமீரகத்தில் மோசடியில் ஈடுபட்டதற்காக சந்தோசு மாதவன் 2004 ஆம் ஆண்டு முதல் இன்டர்போல் என்ற காவல்துறை நிறுவனத்தால் தேடப்பட்டார். இவர் 2002 ஆம் ஆண்டில் 400,000 திர்காம் பண மோசடி செய்ததாக துபாயைச் சேர்ந்த இந்தியப் பெண் செராபின் எட்வின் குற்றம் சாட்டினார். சந்தோசு மாதவன் தனது பெற்றோரின் பெயரில் சாந்திதீராம் என்ற பெயரில் ஒரு அறக்கட்டளையை நிறுவியிருந்தார். பண மோசடி செய்ததற்காக இவர் 2008 ஆம் ஆண்டு மே மாதம் 18 அன்று கொச்சின் அருகே கைது செய்யப்பட்டார்.  
சிறார் மீதான பாலுணர்வு நாட்டம் கொண்ட ஒரு குற்றவாளி எனவும் நிருபிக்கப்பட்டார். சிறுமிகளை துன்புறுத்தி ஆபாச வீடியோக்களை தயாரித்த்தாக குற்றம் சாட்டப்பட்டார்.  காவல்துறை காவலில் இருந்தபோது மார்பு வலி குறித்து புகார் அளித்து மருத்துவமனையில் அனுமதிக்கப்பட்டார்.  2009 ஆம் ஆண்டு மே மாதம் 20 அன்று இரண்டு சிறுமிகளை பாலியல் வன்கொடுமை செய்ததற்காக இவருக்கு 16 ஆண்டுகள் சிறைத்தண்டனை விதிக்கப்பட்டது.

மேற்கோள்கள்
-----------

1. ↑  Santosh Madhavan CBI profile
2. ↑  Godman Santhosh Madhavan, convicted of raping minors, dies in Kochi hospital
3. ↑  *Kerala: Controversial godman in custody*
4. ↑  *Santosh Madhavan Godman, Sanyasi, fraud swami, blue film maker, Video*
5. ↑  *More charges against Santhosh Madhavan* பரணிடப்பட்டது 2008-05-31 at the வந்தவழி இயந்திரம், The Hindu
6. ↑   *Santhosh Madhavan admitted to hospital*  பரணிடப்பட்டது 2008-05-18 at the வந்தவழி இயந்திரம், The Hindu
7. ↑  Santosh Madhavan sentenced to 16 years RI for raping minors பரணிடப்பட்டது 2012-11-04 at the வந்தவழி இயந்திரம், The Hindu
**எம்ரே கேன்** (*Emre Can*) துருக்கி நாட்டைச் சேர்ந்த ஒரு சதுரங்க விளையாட்டு வீரராவார். 1990 ஆம் ஆண்டு சனவரி மாதம் 21 ஆம் தேதியன்று இசுமீர் நகரத்தில் இவர் பிறந்தார். இசுதான்புல்லில் உள்ள கதிர் ஆசு பல்கலைக்கழகத்தில் தகவல் தொழில்நுட்பம் பயின்றார். பிடே அமைப்பு 2010 ஆம் ஆண்டு இவருக்கு கிராண்டுமாசுட்டர் பட்டத்தை வழங்கியது. முன்னதாக 2006 ஆம் ஆண்டில் பிடே மாசுட்டர் பட்டமும், 2007 ஆம் ஆண்டில் பன்னாட்டு மாசுட்டர் பட்டமும் எம்ரே கானுக்கு வழங்கப்பட்டுள்ளது.

எம்ரே கேன் ஏழு வயதில் சதுரங்கம் விளையாடத் தொடங்கினார். 1999 ஆம் ஆண்டில், துருக்கியின் அன்டலியாவில் நடைபெற்ற சதுரங்க வெற்றியாளர் போட்டியில் பங்கேற்று தனது வயதிற்குரியோர் பிரிவில் இரண்டாவது இடத்தைப் பிடித்தார். 2000 ஆம் ஆண்டில், எசுப்பானியாவின் ஒரோபெசா டெல் மார் நகரில் நடைபெற்ற உலக இளைஞர் சதுரங்க வெற்றியாளர் போட்டியில் பங்கேற்றார். 16 ஆவது வயதில், செர்பியாவின் நோவி சாடில் நடைபெற்ற 13 ஆவது இளைஞர் சதுரங்க ஒலிம்பியாடு போட்டியில் 19 நாடுகளைச் சேர்ந்த 102 வீரர்களிடையே போட்டியிட்டு தனது வயதுப் பிரிவில் முதலாவது பட்டத்தை வென்றார். ஐரோப்பிய 18 வயதுக்குட்பட்டோர் பிரிவில் போட்டியிட்டு நான்காவது இடத்தைப் பெற்றார். 2011 ஆம் ஆண்டு துருக்கி நாட்டின் சதுரங்க வெற்றியாளர் என்ற சிறப்பைப் பெற்றார்.

எம்ரே கேன் 2023 ஆம் ஆண்டில் 2023 சதுரங்க உலகக் கோப்பை போட்டியில் போட்டியிட்டார்.

மேற்கோள்கள்
-----------

1. 1 2  "FIDE Chess Profile-Can, Emre". World Chess Federation. பார்க்கப்பட்ட நாள் 2013-07-11.
2. ↑  Akman, Özgür (2010-01-31). "Emre Can: Satrancın İzmirli sihirbazı" (in Turkish). *Sabah*.. பார்த்த நாள்: 2013-07-11.
3. 1 2  "Kadir Has Üniversitesi Öğrencisi Emre Can 2010-2011 Türkiye Satranç Şampiyonu Oldu" (in Turkish). Doğan Haber Ajansı. 2011-02-17. பார்க்கப்பட்ட நாள் 2013-07-11.`{{cite web}}`: CS1 maint: unrecognized language (link)
4. ↑  "Kalbimiz seninle" (in Turkish). *Hürriyet Ege*. 2000-10-12.. பார்த்த நாள்: 2013-07-11.
5. ↑  "Liseli Can, Dünya satranç şampiyonu" (in Turkish). *Hürriyet*. 2006-07-12.. பார்த்த நாள்: 2013-07-11.

புற இணைப்புகள்
--------------

விக்கிமீடியா பொதுவகத்தில்,  
 ***எம்ரே கேன்***   
என்பதில் ஊடகங்கள் உள்ளன. 

* Emre Can at chessgames.com